
(Redovni zakonodavni postupak: prvo čitanje)
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2024)0023),
–	uzimajući u obzir članak 294. stavak 2. i članke 114. i 207. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C9‑0011/2024),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir mišljenje Europskoga gospodarskog i socijalnog odbora od 10. srpnja 2024.[footnoteRef:1], [1:  	SL C, C/2024/6027, 23.10.2024., ELI: http://data.europa.eu/eli/C/2024/6027/oj] 

–	uzimajući u obzir mišljenje Odbora regija od 20. studenoga 2024.[footnoteRef:2], [2:  	SL C, C/2025/290, 24.1.2025., ELI: http://data.europa.eu/eli/C/2025/290/oj.] 

–	uzimajući u obzir privremeni sporazum koji je odobrio nadležni odbor u skladu s člankom 75. stavkom 4. Poslovnika te činjenicu da se predstavnik Vijeća pismom od 10. veljače 2026. obvezao prihvatiti stajalište Europskog parlamenta u skladu s člankom 294. stavkom 4. Ugovora o funkcioniranju Europske unije,
–	uzimajući u obzir članak 60. Poslovnika,
–	uzimajući u obzir mišljenja Odbora za ekonomsku i monetarnu politiku, Odbora za industriju, istraživanje i energetiku, Odbora za unutarnje tržište i zaštitu potrošača i Odbora za promet i turizam,
–	uzimajući u obzir izvješće Odbora za međunarodnu trgovinu (A10‑0061/2025),
1.	usvaja sljedeće stajalište u prvom čitanju[footnoteRef:3]; [3:  	Ovo stajalište zamjenjuje amandmane usvojene na sjednici 8. svibnja 2025. (Usvojeni tekstovi, P10_TA(2025)0102).] 

2.	prihvaća zajedničku izjavu Parlamenta i Vijeća priloženu ovoj rezoluciji koja će biti objavljena u seriji C Službenog lista Europske unije;
3.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
4.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.

P10_TC1-COD(2024)0017
Stajalište Europskog parlamenta usvojeno u prvom čitanju 19. svibnja 2026. radi donošenja Uredbe (EU) 2026/... Europskog parlamenta i Vijeća o provjeri stranih ulaganja u Uniji i stavljanju izvan snage Uredbe (EU) 2019/452
(S obzirom da je postignut sporazum Parlamenta i Vijeća, stajalište Parlamenta odgovara konačnom zakonodavnom aktu, Uredbi (EU) 2026/1386.)

PRILOG ZAKONODAVNOJ REZOLUCIJI
Zajednička izjava Europskog parlamenta i Komisije o potrebi za daljnjim djelovanjem u području stranih ulaganja i gospodarske sigurnosti[footnoteRef:4] [4:  	Ova izjava usvojena je u okviru postupka donošenja Uredbe (EU) 2026/1386 Europskog parlamenta i Vijeća od 17. lipnja 2026. o provjeri stranih ulaganja u Uniji i stavljanju izvan snage Uredbe (EU) 2019/452 (SL L, 2026/1386, 26.6.2026., ELI: http://data.europa.eu/eli/reg/2026/1386/oj).] 

Europski parlament i Komisija slažu se da Unija treba ostati privlačno mjesto za poslovanje i osigurati da strana ulaganja, posebno u strateškim sektorima, doprinose gospodarskom rastu i konkurentnosti. 
Međutim, te dvije institucije priznaju da bi određena ulaganja mogla stvoriti strateške ovisnosti i ugroziti otpornost unutarnjeg tržišta. Ta kretanja mogla bi oslabiti gospodarsku sigurnost Unije i ugroziti njezinu tehnološku prednost, gospodarsku otpornost i sposobnost otvaranja radnih mjesta. 
U tom kontekstu te dvije institucije smatraju da je prioritet procijeniti i poduzeti potrebne daljnje mjere na razini Unije kako bi se uklonili takvi rizici i zaštitila gospodarska sigurnost Unije kako bi se osiguralo da strana ulaganja u Uniji ne povećaju strateške ovisnosti ili tehnološke nedostatke. 
Komisija namjerava pokrenuti inicijativu za utvrđivanje ciljanih uvjeta za dolazna strana ulaganja u pažljivo utvrđenim strateškim sektorima, u skladu s međunarodnim obvezama Unije, u cilju poticanja konkurentnosti industrije Unije i uklanjanja prethodno navedenih rizika. 
Europski parlament prepoznaje tu predanost i spreman je u potpunosti ispuniti svoju ulogu suzakonodavca i pravodobno razmotriti svaki takav prijedlog.

